b'\n_START_ARTICLE_\n2019. aasta Ecuadori protestid\n_START_SECTION_\nTaust\n_START_PARAGRAPH_\nPresident Moreno valiti aastal 2017, tema partei, Alianza PAISi peamine valimislubadus oli j\xc3\xa4tkata ametist lahkuva presidendi, Rafael Correa vasakpoolse majanduspoliitikaga ehk niinimetatud kodanikerevolutsiooniga. Correal oli \xc3\xb5nnestunud kehtestada mahukaid sotsiaaltoetusprogramme ning v\xc3\xa4hendada vaesust, lisaks oli tema ametiajal t\xc3\xb5usnud ka riigi keskmine elatustase. Valimiste ajal n\xc3\xa4hti Morenot 21. sajandi sotsialismi s\xc3\xa4ilitajana Ecuadoris._NEWLINE_P\xc3\xa4rast valimiste v\xc3\xb5itmist muutis Moreno Allianza PAISi kursi hoopis parempoolsemaks. Ta algatas niinimetatud decorreasatsiooni protsessi, millega kaotati paljud Correa poolt kehtestatud programmid. Eelistades paremaid suhteid Ameerika \xc3\x9chendriikidega, viis ta Ecuadori v\xc3\xa4lja alternatiivglobalistlikust organisatsioonist ALBA ning hakkas kehtestama neoliberalistlikku majanduspoliitikat, millega ta j\xc3\xa4i ilma nii ekspresidendi kui ka suure osa oma partei valijate toetusest. Rahva seas ebapopulaarsed parempoolsed majanduspoliitised sammud kukutasid Moreno populaarsusreitingu rahva seas 70%-lt aastal 2017 30%-le aastal 2019._NEWLINE_Kulminatsiooniks oli Moreno otsus kaotada k\xc3\xbctusesubsiidiumid, mis olid senini hoidnud bensiini- ja diislihindu ekuadorlaste jaoks taskukohasel tasemel. K\xc3\xbctusehindade t\xc3\xb5us viis teatud \xc3\xbchiskonnakihtide rahulolematuse uuele tasemele ning algatati protestiliikumised.'